CELEX: 62012CA0225
Language: lt
Date: 2013-11-07 00:00:00
Title: Byla C-225/12: 2013 m. lapkričio 7 d. Teisingumo Teismo (antroji kolegija) sprendimas byloje ( Raad van State (Nyderlandai) prašymas priimti prejudicinį sprendimą) C. Demir prieš Staatssecretaris van Justitie (Prašymas priimti prejudicinį sprendimą — EEB ir Turkijos asociacijos susitarimas — Asociacijos tarybos sprendimo Nr. 1/80 13 straipsnis — „Standstill“ išlygos — Sąvoka „teisėtas gyvenimas šalyje“ )

11.1.2014   
            
            
               LT
            
            
               Europos Sąjungos oficialusis leidinys
            
            
               C 9/9
            
         2013 m. lapkričio 7 d. Teisingumo Teismo (antroji kolegija) sprendimas byloje (Raad van State (Nyderlandai) prašymas priimti prejudicinį sprendimą) C. Demir prieš Staatssecretaris van Justitie
   
   (Byla C-225/12) (1)
   
   (Prašymas priimti prejudicinį sprendimą - EEB ir Turkijos asociacijos susitarimas - Asociacijos tarybos sprendimo Nr. 1/80 13 straipsnis - „Standstill“ išlygos - Sąvoka „teisėtas gyvenimas šalyje“)
   2014/C 9/13
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Raad van State
   
   
      Šalys pagrindinėje byloje
   
   
      Ieškovas: C. Demir
   
      Atsakovas: Staatssecretaris van Justitie
   
   
      Dalykas
   
   Prašymas priimti prejudicinį sprendimą — Raad van State — Nyderlandai — 1980 m. rugsėjo 19 d. Sprendimo Nr. 1/80 dėl asociacijos plėtros, kurį priėmė EEB ir Turkijos asociacijos susitarimu įsteigta Asociacijos taryba, 13 straipsnio išaiškinimas — Valstybėms narėms taikomas draudimas nustatyti naujus patekimo į darbo rinką apribojimus darbuotojams turkams, kurie teisėtai gyvena ir dirba jų teritorijoje — Nacionalinės teisės norma, kuria numatoma materialinės ir (arba) procedūrinės Turkijos piliečių pirmojo atvykimo į nacionalinę teritoriją sąlygos — Reikalavimas turėti laikinąjį leidimą gyventi prieš atvykstant į Nyderlandus ir pateikiant prašymą išduoti leidimą gyventi — Teisingumo Teismo sprendimo sujungtose bylose C-317/01 (Abatay) ir C-369/01 (Sahin) (Rink. 2003, p. I-12301) 85 punktas.
   
      Rezoliucinė dalis
   
   
               1.
            
            
               1980 m. rugsėjo 19 d. Asociacijos tarybos, įsteigtos Susitarimu, įsteigiančiu Europos ekonominės bendrijos ir Turkijos asociaciją, kuris 1963 m. rugsėjo 12 d. Ankaroje buvo pasirašytas Turkijos Respublikos, EEB valstybių narių ir Bendrijos ir kuris pastarosios vardu buvo sudarytas, aprobuotas ir patvirtintas 1963 m. gruodžio 23 d. Tarybos sprendimu 64/732/EEB, sprendimo Nr. 1/80 dėl asociacijos plėtros 13 straipsnį reikia aiškinti taip, kad kai priimančiosios valstybės narės priemone siekiama nustatyti Turkijos piliečių teisėto buvimo šalyje kriterijus priimant arba pakeičiant materialines ir (arba) procedūrines šių piliečių atvykimo į jos teritoriją, jų gyvenimo joje ir prireikus įsidarbinimo sąlygas ir kai šios sąlygos yra naujas darbuotojų Turkijos piliečių laisvo judėjimo apribojimas, kaip tai suprantama remiantis 13 straipsnyje įtvirtinta „standstill“ išlyga, vien dėl to, kad priemone siekiama užkirsti kelią neteisėtai atvykti į šalį ir neteisėtai gyventi joje prieš pateikiant prašymą suteikti leidimą gyventi, nepašalinama šios išlygos taikymo galimybė.
            
         
               2.
            
            
               Sprendimo Nr. 1/80 13 straipsnį reikia aiškinti taip, kad laikinas leidimas gyventi šalyje, kuris galioja tik iki galutinio sprendimo dėl teisės gyventi šalyje priėmimo, nelemia „teisėto gyvenimo šalyje“.
            
         
      (1)  OL C 243, 2012 8 11.